Finlayson Art Area täydensi ohjelmistoaan: Tapahtuma esittelee ensi kesänä kahden sukupolven keraamikot

Ensi kesän Finlayson Art Area tuo Tampereen Finlaysonille myös kahden eri sukupolvia edustavan, suomalaisen huippukeramiikkataiteilijan töitä. Designkeramiikastaan tunnettu Rut Bryk (1916–1999) työskenteli 1940-luvulla Arabian tehtaiden taideosastolla. Hän oli suomalaisen keramiikkataiteen uudistaja, taiturillinen lasitettujen yksityiskohtien luoja ja pitkän uran tehnyt monipuolinen taiteilija. Lue lisää: Tiedätkö tämän suuren tuntemattoman? Hän rakensi presidentin virka-asunnon jättiteosta neljä vuotta Nykykeraamikko Jasmin Anoschkin Nykytaiteilijoita Finlayson Art Areassa edustaa Arabian taideosastoyhdistyksen tiloissa Helsingissä työskentelevä kuvataiteilija Jasmin Anoschkin (s. 1980). Porilaissyntyinen kuvataiteilija sai viime vuonna Postin jakaman taidepalkinnon ja valmistelee parhaillaan näyttelyä New Yorkissa. Anoschkin tunnetaan värikkäistä keramiikkaveistoksista, joiden aiheina ovat mielikuvitukselliset olennot ja sadunomaiset eläimet. Hän työskentelee myös maalauksen, videoteosten ja puuveiston parissa, ja aikoo tuoda Tampereelle nimenomaan humoristisia suuria puuveistoksiaan. Neljättä kertaa järjestettävä Finlayson Finlayson Art Area avautuu 8. kesäkuuta ja on auki elokuun 26. päivään asti. Lue myös: Miina Äkkijyrkän vasikka saa väistyä Finlaysonilta ensi kesänä – tilalle kerran jo kolhittu veistos